Hér eru dregnar saman leiðir heilsugæslu og annarra til að vísa skjólstæðingum í þjónustu Landspítala . Almennt skulu tilvísanir berast rafrænt til Landspítala á eyðublaðinu Tilvísanir í Sögu . Ekki er hægt að tryggja rétta meðhöndlun tilvísunar ef hún berst á öðru eyðublaði svo sem læknabréfi , göngudeildarskrá , tölvupósti eða bréfi . Þeir sem ekki nota Sögu þurfa að senda tilvísanir í ábyrgðarpósti þar sem ekki er leyfilegt að senda persónugreinanlegar upplýsingar á annan hátt skv. fyrirmælum landlæknis um öryggi og gæði sjúkraskráa frá júlí 2015 . Því betur sem tilvísun er unnin með upplýsingum um ástæðu fyrir tilvísun , heilsufarssögu , lyfjanotkun og rannsóknum sem hafa verið gerðar þeim mun betur gengur að koma tilvísun í réttan farveg . Þá er mikilvægt að velja réttan viðtakanda ( sérgrein eða móttökueiningu ) . Athygli er vakin á því að nokkrar sérgreinar / starfseiningar ( rannsóknir ) eru með beiðnir í Heilsugátt undir flipanum rannsóknir og tilvísanir og eru tilvísendur hvattir til að kynna sér og nota þær beiðnir . Á bráðamóttöku Landspítala geta sjúklingar leitað með bráð vandamál , áverka og veikindi . Tilvísanir í þjónustu lyflækninga skulu berast á eyðublaðinu Tilvísanir í Sögu . Sumar sérgreinar og starfseiningar ( rannsóknir ) eru með beiðnir í Heilsugátt undir flipanum rannsóknir og tilvísanir og eru tilvísendur hvattir til að kynna sér og nota þær beiðnir . Tilvísanir í krabbameinsþjónustu skulu berast á eyðublaðinu Tilvísanir í Sögu . Í viðtakendalista er að finna alla viðtakendur í þjónustunni - blóðlækningar , lyflækningar krabbameina , geislameðferð krabbameina , líknarmeðferð - HERA sérhæfð líknarheimaþjónusta , líknarmeðferð - líknarlækningar og líknarmeðferð - líknarráðgjafateymi . Þá eru til beiðnir í Heilsugátt til lyflækninga krabbameina og geislameðferð krabbameina sem tilvísendur eru hvattir til að nota . Hjarta - og æðaþjónusta Tilvísanir í krabbameinsþjónustu skulu berast á eyðublaðinu Tilvísanir í Sögu . Í viðtakendalista er að finna alla viðtakendur í þjónustunni - Hjartalyflækningar , Æðaskurðlækningar , Hjarta - og æðaþræðingarstofur , Hjartagátt ( rafvendingar eingöngu ) og Hjartarannsókn ( Holter , áreynslupróf , hjartaómun ) . Í Heilsugátt eru beiðnir um hjartarannsókn , hjartaómun , hjartalínurit og rafvendingu sem notendur eru hvattir til að nota . Tilvísanir í þjónustu kvenna - og barnaþjónustu skulu berast á eyðublaðinu Tilvísanir í Sögu . Sumar sérgreinar eru með beiðnir í Heilsugátt undir flipanum rannsóknir og tilvísanir og eru tilvísendur hvattir til að kynna sér og nota þær beiðnir .